Kilpisjärvi (innsjø)

Denne artikkelen er om innsjøen Kilpisjärvi. For stedet, se Kilpisjärvi.
Kilpisjärvi (nordsamisk: Gilbbesjávri) er en innsjø på grensen mellom Finland og Sverige. Den ligger i den nordvestre delen av Enontekis kommune ved stedet Kilpisjärvi i den finske armen i Lappland i det nordvestligste Finland. På den svenske siden ligger sjøen i Kiruna kommun i Norrbottens län (Lappland). 

Kilpisjärvi ligger i De skandinaviske fjellene. På den finske siden ligger fjelltoppene rundt 300–550 meter, og på den svenske siden rundt 300 meter over sjøens vannflate. Strendene er tørre, karrige og steinete. Det mest kjente fjellet ved sjøen er Saana.

Kilpisjärvi er todelt, og deles av et sund ved Salmivaara i den nordlige (øvre) Ylinen Kilpisjärvi (nordsamisk: Bajit Gilbbesjávri) og i den sørlige (nedre) Alanen Kilpisjärvi eller Alajärvi (Vuolit Gilbbesjávri eller Vuolle-Gilbbesjávri). Innsjøen har utløp gjennom Könkämäälven, Muonioälven og endelig Torneälven til Bottenviken.

Kilpisjärvis sammenlagte overflate utgjør 37 kvadratkilometer.Statens miljöförvaltning: Suomen järvet 20-40 neliökilometriä    (finsk) Det største dypet på 57 meter ligger i den sørlige delen. I den nordlige delen er det største dypet på 47 meter.Kartplatsen (Lantmäteriverket) (finsk) Gjennomsnittlig dybde er 19,5 meter. Ahdin Sanomat 1-2/98 (Ympäristöntutkimuskeskus, Miljöforskningscentralen vid Jyväskylä universitet) (finsk) Innsjøen er islagt til slutten av mai og sjøen fryser til i begynnelsen av november.Statens miljöförvaltning: Suomen vesistöjen jääolot (pdf)    (finsk)

 Fiskebestand 
Harr, røye, sik og ørret er de viktigste fiskeartene i Kilpisjärvi.Fiskeriföreningen Pohjoinen Kalaseura ry.    (finsk) Siken er utplassert i sjøen. Kilpisjärvi er ikke et godt fiskevann. Et tegn på detta ses i den årlige sportsfiskekonkurransen Vain kaksi kalaa (Bare to fisker), som arrangeres i begynnelsen av mai. Til tross for et deltagerantall på flere tusen våren 2006, resulterte konkurransen i null fangede fisker som oppfylte målene i henhold til konkurransereglene.Tävlingsarrangören Saanankiitäjät    (nordfinsk)

Referanser

Kategori:Innsjøer i Enontekis kommune
Kategori:Innsjøer i Kiruna kommune
Kategori:Internasjonale innsjøer
Kategori:Torneälvens vassdragsområde